Na temelju članka 18. Zakona o proračunu (»Narodne novine« broj 144/21) i članka 25. Statuta Grada Hvar (»Službeni glasnik Grada Hvara« broj: 3/18, 10/18 i 2/21) Gradsko vijeće Grada Hvar, na sjednici održanoj dana 2025. godine, donosi

**ODLUKU  
o izmjeni Odluke o izvršavanju Proračuna Grada Hvara   
za 2025. godinu**

Članak 1.

U Odluci o izvršavanju Proračuna Grada Hvara za 2025. godinu (Službeni glasnik Grada Hvara, broj: 11/2024) članak 18. mijenja se i glasi:

„Grad se može zaduživati uzimanjem kredita, zajmova i izdavanjem vrijednosnih papira, u skladu sa Zakonom i pozitivnim propisima.

Grad može dati jamstvo za ispunjenje obveza pravnoj osobi u većinskom izravnom ili neizravnom vlasništvu Grada ili ustanovi čiji je osnivač, uz prethodnu suglasnost ministra financija. Dana jamstva uključuju se u opseg zaduživanja Grada.

Pravna osoba u većinskom izravnom ili neizravnom vlasništvu Grada i ustanova čiji je osnivač Grad može se dugoročno zaduživati samo uz suglasnost Gradonačelnika.

Zaduživanje i davanje jamstava provodi se do visine i na način propisan Zakonom. Odluku o zaduživanju i davanju jamstava donosi Gradsko vijeće Grada Hvara. Odluku o suglasnosti za zaduživanje i davanje jamstava pravnim osobama u gradskom vlasništvu te ustanova čiji je Grad Hvar osnivač i većinski vlasnik donosi Gradsko vijeće Grada Hvara.

U 2025.godini Grad Hvar će se dugoročno namjenski zadužiti u iznosu od 12.751.636,00 eura za financiranje kapitalnih projekta:

K. projekt K 1011 03- „Kupnja nekretnina za opće i društvene namjene“ u iznosu 2.812.000,00 eura

K. projekt K 1019 11- „Izgradnja nove gradske knjižnice“ u iznosu 1.000.000,00 eura

K. projekt K 1019 12- „Rekonstrukcija tvrđave Fortica u gradu Hvara“ u iznosu od 8.939.636,00 eura

Grad može dati jamstva pravnim osobama u većinskom vlasništvu Grada Hvara najviše do ukupnog iznosa od 67.000,00 EUR.

Očekivani iznos duga na kraju 2025.godine iznosit će 13.571.171,24 eura.“

Članak 2.

Ova Odluka stupa na snagu prvog dana od dana objave u „Službenom glasniku Grada Hvara.

KLASA: 400-04/24-01/3

URBROJ: 2181-2-02-25-

Hvar, 2025*.*

REPUBLIKA HRVATSKA

SPLITSKO-DALMATINSKA ŽUPANIJA

GRAD HVAR

G r a d s k o v i j e ć e

Predsjednik:

Jurica Miličić, mag.iur.